**Aprobat,**

Director,

Georgiana TRIFU

CAIET DE SARCINI

**SERVICII DE ORGANIZARE**

**EVENIMENT – THE COLOR RUN**

**COD CPV: 79952000-2**

**Întocmit,**

**Șef Seviciu**

**Andrei MANEA**

**CAIET DE SARCINI**

**Servicii de organizare evenimente**

*Specificațiile tehnice reprezintă cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, astfel încât să corespundă necesității autorității contractante.*

*Specificațiile tehnice se întocmesc în conformitate cu prevederile legale prevăzute la art.154÷art.159 din Legea nr. 98/2016.*

**1. INFORMAŢII GENERALE**

**1.1. Beneficiar /Autoritate contractantă: Centrul pentru Tineret al Municipiului Bucureşti**

**1.2. Date despre beneficiar: Sediu: Municipiul București, Calea Victoriei nr. 126, sector 1, Cod Fiscal: 36860537; Adresa de corespondență: Municipiul București, Bulevardul Basarabia 37-39, Sector 3, (National Arena București – Sector 114).**

**1.3. Sursa de finanțare a achiziției : Bugetul local**

**1.4. Denumire achiziție: SERVICII PENTRU EVENIMENTE**

**1.5.Valoarea estimată a contractului: 110.000 la care se adaugă TVA.**

**2. OBIECTIV**

Obiectivul urmărit prin prezentul Caiet de Sarcini îl reprezintă stabilirea unor criterii şi termene precise care să conducă la crearea unui eveniment pentru tinerii bucureşteni, în data de 21 aprilie 2018, în intevalul orar anunțat de către achizitor cu 2 zile înainte de eveniment.

1. **Justificare necesitate / oportunitate**

Conform sondajului *”Tinerii din București”,* realizat în lunile iunie – iulie 2017 de către *Sociopol,* 54% dintre tinerii din București practică sport în timpul liber iar 38% dintre aceștia au menționat că unele dintre cele mai des întâlnite evenimente la care doresc să participe sunt cele sportive. Astfel, activitatea sportiv-recreativă constituie o necesitate în rândul tinerilor, având un rol important în viața socială a acestora, contribuind la dezvoltarea personală și integrarea în societate. Studiile confirmă, o asociere ridicată între practicarea activităţii fizice la nivel personal şi activitatea socială înaltă. În special în rândul tinerilor, s-a evidenţiat că aceștia sunt mai activi în reţeaua socială cu cât practică mai intensiv activități fizice și de recreere.

Statisticile din ultimii ani dezvăluie rezultate alarmante privind practicarea activităţilor sportive și recreative în rândul tinerilor. Cauzele sunt variate: comoditate și sedentarism (40%), lipsa timpului liber (14%), lipsa spațiilor adecvate (6%) şi, nu în ultimul rând, lipsa de informare. În acest context, educația și sănătatea sunt două mari probleme în societatea românească.

Un procent de 89% dintre tineri consideră că activităţile fizice sunt importante, conform unui studiu sociologic publicat pe site-ul Ministerului Tineretului şi Sportului, însă doar 46% dintre tinerii români chiar practică activităţi fizice în timpul liber.

Studiile efectuate până în prezent au evidenţiat faptul că lipsa spaţiilor şi a condiţiilor necesare pentru desfăşurarea activităţilor sportiv-recreative induce o stare de comoditate care împiedică găsirea de soluţii pentru a face din exerciţiul fizic un mijloc de recreere, de petrecere a timpului liber, de interacțiune socială.

În aceste condiţii, practicarea activităţilor sportive în timpul liber devine din ce în ce mai necesară, ele trebuind să devină un mod de viaţă.

**Astfel, considerăm oportună organizarea unei acțiuni sportive, o cursă de alergare, având o abordare inovativă și prietenoasă. Evenimentul The Color Run reprezintă o cursă euforică în culori, ce se va întinde pe o distanță de 5 kilometri, care celebrează sănătatea, bucuria și originalitatea și care își propune să reunească peste 12. 000 de tineri din București.**

**Rezultate urmărite :**

* scoaterea în evidență a eficienței practicării sportului recreativ ca o modalitate de detensionare și echilibrare psihică
* promovarea activă a sănătății
* îmbunătățirea integrării sociale
* creșterea interesului și motivației tinerilor pentru practicarea sportului în aer liber, prin activități ce îmbină activitatea fizică cu interacțiunea socială și divertismentul .

**Locul de desfășurare și dotarea necesară**

* **Locul de desfășurare: Municipiul București, Bulevardul Unirii**

Spațiu corespunzător unei astfel de activități – spațiu în aer liber

* **Dotarea necesară:**
* Cort
* Mese dreptunghiulare
* Scaune
* Brățări personalizate
* Tricouri personalizate
* Steaguri personalizate
* Șepci personalizate
* Bannere
* Perete publicitar (Spider)
* Roll-up-uri
* Cabină foto
* Servicii foto-video

**Personalul implicat în realizarea activității:**

* Echipa de implementare din cadrul CTMB;
* Responsabili organizare eveniment – manager proiect, coordonator locație.

Achiziția presupune prestarea unor servicii și livrarea unor produse, cu următoarele specificații, astfel:

|  |  |  |  |  |
| --- | --- | --- | --- | --- |
| **Nr. crt.** | **Denumire produs/ serviciu** | **Cantitate** | **Caracteristici tehnice** | **Preț estimat fără TVA** |
| **1.** | **Servicii foto-video** | **1** | Servicii de fotografiere profesională:   * Fotografierea tuturor momentelor din cadrul evenimentului cu echipament profesional de peste 25 MP; * Toate fotografiile vor fi capturate în format .RAW; * Livrarea fotografiilor în format digital de înaltă rezoluție * Un fotograf va fi prezent pe toată durata evenimentului, in intervalul orar anuntat de achizitor .   Servicii de capturare video:   * Utilizarea unor camere video profesionale de înaltă calitate, format 4k necompresat; * Utilizarea unor sisteme de stabilizare tip ”steady-cam”; * Materialul va fi editat și prelucrat; * Video va fi livrat în 2 variante – lungă și scurtă (web).   Filmări și fotografii realizate la o rezoluție 4k şi/sau Full HD   * se vor efectua poze și filmări cu echipamente profesionale – format 4k; * filmare stabilizată protejată la schimbări bruște de direcție sau vibrații ori șocuri; * timp de filmare – pe tot parcursul evenimentului; | 10.000 lei |
| **2.** | **Achiziționare cort personalizat dotat cu mese și scaune** | **1** | Produsul conține următoarele specificații tehnice:   * cort 6 m (lățime) x 7 m (lungime) x 3 m (înălțime) * material : aluminiu, prelată PVC (impermeabilă și ignifugă) * greutate : 20 kg * culoare albă, personalizat   Cortul va fi dotat cu:   * 20 scaune fixe, albe din plastic * 2 mese dreptunghiulare albe * Cadre și greutăți în cele 4 colțuri ale cortului. | 25.000 |
| **3.** | **Brățări personalizate** | **8.000 bucăți** | Brățări personalizate din silicon | 20.000 LEI |
| **4.** | **Tricouri personalizate** | **400 bucăți** | Material: bumbac, Branding: 2 poziții, dimensiune logo: A4 pe față, A4 sau A5 pe spate.  Mărimi și culori:  Negru: 80 buc. Măsura S, 80 buc. Măsura M, 40 buc. Măsura L.  Galben: 15 buc. Măsura S, 20 buc. Măsura M, 5 buc. Măsura L.  Albastru: 15 buc. Măsura S, 20 buc. Măsura M, 5 buc. Măsura L.  Verde: 15 buc. Măsura S, 20 buc. Măsura M, 5 buc. Măsura L.  Portocaliu: 15 buc. Măsura S, 20 buc. Măsura M, 5 buc. Măsura L.  Roșu: 15 buc. Măsura S, 20 buc. Măsura M, 5 buc. Măsura L. | 20.000 LEI |
| **5.** | **Steaguri personalizate** | **20 bucăți** | Produsul conține: 3 tije interconectabile, geantă din material textil.  Dimensiuni: 138 x 16x 5cm;  Greutate: 1,5 kg  Culoare alb, personalizat la 2 culori, 2 poziții,  Material grafică : polimer. | 5.000 LEI |
| **6.** | **Șepci personalizate** | **500 bucăți** | Material textil, culoare albă, cu clemă la spate, personalizare lateral și frontal, 2 culori, | 10.000 LEI |
|  | **Bannere** | **6 bucăți** | Dimensiuni: 2 x 3 metri;  Material PVC texturat, flexibil;  Personalizate în 2 culori, conform cerințelor achizitorului;  Sunt rezistente la condițiile de exterior, respectiv ploaie, vânt sau raze UV. | 3.000 LEI |
|  | **Roll-up** | **2 bucăți** | Material: aluminiu;  Dimensiuni: 85 x 200 cm  Sistemul este prevăzut cu 2 suporți de susținere pentru o stabilitate ridicată. | 500 LEI |
|  | **Perete publicitar (Spider)** | **1 bucată** | Produsul conține:  -sistem extensibil Pop-up, 21 tije verticale, bandă magnetică, 6 hangere din PVC, 2 spoturi luminoase 50W, geantă de transport.  Dimensiuni: 91 x 43 x 40 cm  Greutate: 30 kg  Culoare: argintiu  Material: aluminiu, PVC | 2.000 LEI |
|  | **Cabină foto** | **1 bucată** | Se va monta în ziua evenimentului o cabină foto cu următoarele specificații:   * Durată : 6 ore; * Fotografii digitale și printuri nelimitate + duplicate poze nelimitate; * 1-4 cadre / fotografie; * Poze printate în format 10x15 cm sau strip (semn de carte); * 50 de accesorii; * Monitor touchscreen & live view; * 1 operator specializat care va fi prezent pe toata durata evenimentului; * Cadou magneți de 2 x2 cm. | 2.500 LEI |
|  | **Resursa umană** | **2 persoane** | 1 Manager Proiect  1 Coordonator locatie | 12.000 lei |

* Traseul de desfășurare a evenimentului va fi însemnat, delimitat cu garduri și bandă de delimitare și va avea în anumite puncte, stabilite anterior, persoane din partea organizatorilor, comisari de traseu;
* Evenimentul presupune parcurgerea, în mers sau alergare, unei distanțe de aproximativ 5 kilometri, în cadrul căreia mii de participanți sunt colorați din cap până în picioare, la finalul fiecărui kilometru parcurs;
* Persoanele înscrise și confirmate vor participa la eveniment folosind tricoul inclus în kitul de participare**;**
* Primul start va fi la ora 16.00 iar următoarele, în funcție de numărul de participanți, la fiecare 4-5 minute;
* Limita maximă de timp pentru parcurgerea traseului este de 60 de minute de la ora de start;
* În diferite puncte ale traseului de alergare vor fi amplasați arbitri de traseu care vor supraveghea respectarea traseului și a prezentului regulament de către concurenți.

Ofertantul câștigător va trebui să facă dovada îndeplinirii capacității tehnice, asigurând echipa de proiect, cu următoarele coordonate:

- 1 manager proiect;

- 1 coordonator locație;

– *Manager proiect*

a) Curiculum Vitae din care să reiasă participarea pe parcursul profesional la cel putin un contract care a avut ca obiect prestarea serviciilor de organizare evenimente/târguri/expoziții în cadrul căruia să fi deținut poziția de manager de proiect/coordonator/lider de echipă sau o poziție similar.

- *Coordonator locație*

a) Curiculum Vitae din care să reiasă participarea pe parcursul profesional la cel putin un contract care a avut ca obiect prestarea serviciilor de organizare evenimente/târguri/expoziții în cadrul căruia să fi deținut poziția de coordonator de proiect/coordonator/lider de echipă sau o poziție similară.

Notă: *Documentele suport prezentate trebuie să releve faptul că din punctul de vedere al experienței și cunostințelor/competențelor profesionale ale personalului de specialitate propus in cadrul echipei de proiect se poate asigura îndeplinirea la un nivel corespunzator a contractului care urmează să fie atribuit, potrivit specificațiilor prevăzute în caietul de sarcini;*

**Prestatorul va fi responsabil în fazele de pre- și post-eveniment de următoarele elemente cheie:**

1. Serviciile minime obligatorii aferente organizării evenimentelor vor fi: asigurarea amenajării locaţiei de desfăşurare, a instalaţiilor şi materialelor specifice, conform cerintelor și specificațiilor prezentului caiet de sarcini.

2. Prestatorul va desemna un coordonator de eveniment care va colabora în permanenta cu reprezentantii desemnati de achizitor.

3. În sarcina prestatorului care pune la dispoziție spațiul sunt obligatorii serviciile de ambulanță și serviciile de prevenire și stingere a incendiilor (pompierii), pe toată perioada de desfășurare a evenimentului.

VI. CONDITII DE DERULARE A CONTRACTULUI

1. Prestarea serviciilor, va începe în maximum 24 de ore de la primirea ordinului de începere a prestării din partea autoritatii contractante.
2. Condiții contractuale: sunt prevăzute în formularul de contract și sunt obligatorii pentru prestator.

VII. MODUL DE ELABORARE A OFERTEI TEHNICE

Este obligatorie întocmirea propunerii tehnice astfel încât, să reiasă că ofertantul a înțeles complexitatea contractului ce urmează a fi atribuit. Oferta va respecta calendarul evenimentului comunicat prestatorului la semnarea contractului. Programul final însă, poate suferi mici modificări, acesta fiind definitivat şi aprobat de autoritatea contractantă ulterior semnării contractului şi respectat întocmai de către prestatorul de servicii desemnat câştigător, fără costuri suplimentare pentru autoritatea contractantă. În acest sens orice modificare a programului va fi comunicată prestatorului cu minim 48 de ore înaintea datei stabilite. Oferta va fi elaborată, astfel încât să conțină în mod clar și fără echivoc toate serviciile solicitate mai sus. Întocmirea ofertei tehnice, cât și prestarea serviciilor se va face cu respectarea conform regulilor obligatorii referitoare la condiţiile de muncă și de protecţie a muncii care sunt în vigoare în România.

În acest scop propunerea tehnică va conține în mod obligatoriu următoarele:

1. Declaraţia pe propria răspundere dată de către fiecare asociat privind faptul că ofertantul a ţinut cont, în elaborarea ofertei, de obligaţiile referitoare la condițiile de muncă şi protecţia muncii pe toată durata de îndeplinire a contractului conform Formularului din Sectiunea formulare;

2. Planul de organizare a prestării serviciilor:

- Descrierea detaliată a etapelor propuse de ofertant pentru realizarea activităţilor din cadrul evenimentului, în vederea îndeplinirii contractului, inclusiv punctele de referinţă, precum şi rezultatele şi documentele ce trebuie prezentate pentru fiecare activitate;

- Etapizarea fiecarei activitati/serviciu din evenimentul descris (succesiunea fiecarei activităţi) luându-se în considerare şi timpul necesar pentru mobilizare cu evidenţierea momentelor semnificative ale proiectului (ante eveniment, in timpul evenimnetului, post eveniment).

3. Proiectul de „Contract” (prezentat în secţiunea Formulare ) acceptat de ofertant în forma prezentată de autoritatea contractantă .

Atentie! *- Ofertantul care prezintă o oferta incorectă şi/sau neaplicabilă și/sau incompletă la prezentul caiet de sarcini va fi exclus din procedura de achiziţie publică, oferta considerându-se neconforma (că nu satisface în mod corespunzător cerinţele caietului de sarcini), potrivit prevederilor legale.*

VIII. MODUL DE ELABORARE A OFERTEI FINANCIARE Oferta financiara va cuprinde totalitatea preţurilor pentru categoriile de servicii/produse necesare realizării obiectului contractului, conform standardelor și normativelor în vigoare. La elaborarea propunerii financiare, ofertantul va ţine seama de întreaga gamă de servicii prevăzute în Caietul de sarcini şi de costurile aferente realizării acestor servicii pe perioada evenimentelor. Oferta financiară va acoperi toate costurile ofertantului cu prestatea serviciilor, dar fără a se limita la: salarii/onorariile datoare de către ofertant salariaților/colaboratorilor săi, responsabili cu prestarea serviciilor și taxele datorate către bugetul consolidat al statului, precum și orice taxe, impozite, cheltuieli generate de și pentru executatea contractului de prestări de servicii ce face obiectul prezentei proceduri.

În acest scop propunerea financiara va contine urmatoarele:

1. Formularul și anexa la acesta, în LEI, incluzând toată perioada de derulare a contractului, cu TVA-ul evidentiat separat. Pentru ofertanții străini, echivalenta leu / euro va fi cursul BNR din data evaluării ofertei).

Atentie! Oferta financiara, în lei, fără TVA, care depășește valoarea estimată, comunicată în invitația/anunțul de participare, are drept consecință respingerea ofertei ca inacceptabilă conform prevederilor legale.

IX. CRITERIUL DE SELECŢIE

**Criteriul de selecție este**: preţul cel mai scăzut, în condițiile în care oferta îndeplinește cerințele privind criteriile de selecție din Fișa de date și îndeplinirii cerințelor minime din Caietul de sarcini.

**Recepţia serviciilor se va face la sediul achizitorului, în prezenţa ambelor părţi şi va fi consemnată într-un proces verbal de recepţie cantitativă/calitativă semnat de ambele părţi şi va însoţi documentele de plată.**